cyanic-selkie/wikianc huggingface dataset:
Volfgangs Amadejs Mocarts
1777. — 1778. gads: brauciens uz Parīzi
Rodas jautājums, kāpēc Mocarts, būdams talantīgs, nebija spējīgs atrast piemērotu darbu šajā ceļojumā. Biogrāfs Meinards Solomons sprieda, ka problēma bija meklējama konfliktā ar tēvu, kas uzstāja, ka Mocartam ir jāatrod augsta līmeņa amats, kas nodrošinātu visu ģimeni. Savukārt Volfgangs gribēja dzīvot lielpilsētā, strādāt kā algotnis un saņemt materiālu atbalstu no aristokrātijas. Jau agrāk Mocarts bija strādājis pie citiem mūziķiem, kā, piemēram, Jozefa Haidna. Mocarta tēvs Leopolds uzskatīja, ka Mocarta jaunība (viņam bija tikai 21 gads, kad devās prom no Zalcburgas) var traucēt viņa darbam.
1782. — 1785. gads: pirmie gadi Vīnē
Pēc laika (nav zināms, kad) Mocarts devās atpakaļ uz Vīni, kur iepazinās ar Jozefu Haidnu. Viņi kļuva par draugiem. Kad Haidns apmeklēja Vīni, viņi dažreiz spēlēja kopā stīgu kvartetu improvizācijas. Mocarta seši kvarteti, kurus komponists uzrakstīja no 1782. līdz 1785. gadam (K. 387, K. 421, K. 428, K. 458, K. 464 un K. 465), bija veltīti tieši Haidnam. Bieži tiek spriests, ka tā ir zināma atbilde 1781. gada Haidna kvartetiem "opus 33". Haidns sajuta bijību pret Mocartu. Kad viņš pirmoreiz dzirdēja pēdējos trīs no sev veltītajiem Mocarta kvartetiem, viņš teica Mocarta tēvam: "Dieva priekšā un kā godīgs cilvēks es varu apgalvot jums, ka jūsu dēls ir dižākais komponists, kādu jebkad esmu pazinis. Viņam ir gaume, un, turklāt, visdziļākās zināšanas kompozīcijā." Arī Haidna ietekme jūtama Mocarta turpmākajos kameransambļos, it sevišķi kvartetos.
Ričards I Lauvassirds
Dzīvesgājums
Karadarbības laikā Palestīnā izcēlās ar to, ka sastrīdējās ar visiem iespējamajiem sabiedrotajiem, bez ierunām vēloties būt apvienotā krustnešu karaspēka virspavēlnieks. Galu galā tie viņu pameta un Filips II atgriezās Francijā, kur uzsāka Plantagenetu zemju plānveidīgu sagrābšanu. Arī Austrijas hercogs Leopolds V atdalījās. 1192. gadā Ričards atzina par Jeruzalemes karali Monferatas Konrādu, kuru visai drīz nogalināja asasīns. Jeruzalemes Karalistes tronī kāpa Ričarda radinieks Šampaņas grāfs Henrijs, kas izraisīja baumas par Ričarda saistību ar Konrāda slepkavību.
Volfgangs Amadejs Mocarts
Saslimšana un nāve
Mocartu slimības gultā aprūpēja viņa sieva Konstance, Konstances jaunākā māsa Sofija un ģimenes ārsts Tomass Francis Klosē (Thomas Franz Closset). Ir pierādīts, ka Mocarts šajā laikā vēl centās pabeigt savu pēdējo darbu ("Rekviēmu"). Tomēr tiek apšaubīts, ka Mocarts to diktēja savam skolniekam Francim Ksāveram Zīsmairam (Franz Xaver Süssmayr).
Mocarts nomira vienos naktī. Komponists tika apglabāts 7. decembrī kopējā kapā ārpus Vīnes Svētā Marka kapsētā, jo piederīgajiem trūka līdzekļu. Saskaņā ar tā laika Vīnes tradīcijām bērinieki uz kapiem neieradās (oficiālā apbērēšana notika sēru dievkalpojumā baznīcā). Vēlāk gan vācu rakstnieks Oto Jāns (Otto Jahn, 1856. gadā) šo faktu ir pieminējis savos darbos, kur rakstījis par Mocartu, ka tomēr Saljēri, Zīsmairs, van Svītens un vēl divi mūziķi piedalījās Mocarta bērēs arī kapos. Stāsts par to, ka apbedīšanas dienā bija sacēlies sniegputenis, ir nepatiess, jo īstenībā diena bija mierīga un skaidra. Mocarta sāpju sagrauztā atraitne Konstance nebija spējīga iziet uz ielas.
Zvirbuļu vanags
Ligzdošana
Zvirbuļu vanags ligzdo dažāda tipa mežos, bieži tie ir skujkoku vai jauktu koku meži. Tam nepatīk nedz pārāk biezi meži, nedz pārāk skraji. Ligzda parasti tiek iekārtota kāda zara žāklē, pēc iespējas tuvāk stumbram. Ja vanags ligzdo kokā, tad ligzda ir apakšējos zaros, bet, ja krūmā, tad pašā augšā. Katru gadu tiek būvēta jauna ligzda. Parasti jaunā ligzda atrodas netālu no iepriekšējās ligzdas. Reizēm zvirbuļu vanags izmanto vecu lauka baloža ligzdu kā pamatni jaunajai ligzdai. Ligzdu pamatā būvē tēviņš. Tā tiek vīta no lokaniem zariem, kas ir apmēram 60 cm gari. Kad ir izdētas olas, tad ligzda tiek papildināta un izoderēta ar smalkiem zariņiem un miziņām.
Polistirols
Polistirols ir ciets, caurspīdīgs polimērs, kuru iegūst, polimerizējot stirolu, kuru rūpnieciski iegūst no naftas. Polistirols ir visizplatītākais plastmasas veids. Tīrs polistirols ir cieta, trausla plastmasa. Polistirols ir termoplastisks polimērs. Polistirols labi deg ar kūpošu liesmu, tas ir visai ugunsnedrošs.
Polimerizācija šķīdumā
Salīdzinot ar polimerizāciju masā, polimerizācija šķīdumā noris krietni lēnāk (bez iniciatora klātbūtnes) un iegūtais polimērs ir ar mazāku molekulmasu. Polistirola vidējā molekulmasa ir atkarīga no polimerizācijas apstākļiem un šķīdinātāja, kurā tā veikta. Molekulmasu iespējams regulēt, izvēloties atbilstošo šķīdinātāja veidu un daudzumu, kā arī polimerizācijas temperatūru. Polimēru iegūšana šķīdinātājā ir ļoti ērta krāsu un laku ražošanā. Pārējos gadījumos polimēru no šķīduma izgulsnē pievienojot izgulsnētājus, kuros šķīst monomērs, bet nešķīst polistirols. Kā šķīdinātājus — izgulsnētājus izmanto ogļūdeņražus, metil- un etilspirtu. Pārējie polistirola atdalīšanas veidi tiek balstīti uz šķīdinātāja atdestilēšanu pazeminātā spiedienā vai ūdens tvaika destilāciju. Jebkurā gadījumā, lai polistirolu pilnīgi atdalītu no šķīdinātāja, to nepieciešams ilgstoši žāvēt vakuumā.
Lietuvieši
Nosaukums
Senākais zināmais tautas nosaukums latviešu valodā ir „leiši” (vienskaitlī „leitis”), kas aizgūts no kuršu valodas. Tas sastopams latviešu folklorā, bet vārda dažādās formas bijušas atrodamas vairāk nekā 130 Latvijas PSR vietvārdos (salīdzinājumā ar lietavieti, kas ir tikai 2, liet(u)vieti — 3, bet lietavnieku — 7 vietvārdos). No visiem nosaukumiem „leitis” vienīgais parādās klasiskajās latviešu dainās, un Latvju tautas dainu XII sējuma reģistrā uzrādīts vairāk nekā 100 tautasdziesmās. Vārds iekļauts arī 17. gadsimta vārdnīcās, un to savos darbos kā neitrālu etnonīmu lietoja Juris Alunāns, Atis Kronvalds, Auseklis, Rainis, Aspazija, Rūdolfs Blaumanis, Vilis Plūdonis, Jānis Jaunsudrabiņš un daudzi citi latviešu rakstnieki. Par „lietuviešiem” savukārt sauca visu tautību Lietuvas iedzīvotājus.
1924. gadā notikušajā „Pirmajā latvju un lietuvju kongresā” Latvijā, Latvijas—Lietuvas pierobežā, dzīvojošo lietuviešu trīs pārstāvji ierosināja atteikties no vārda „leiši” lietošanas latviešu valodā, apgalvojot, ka šim vārdam esot nievājoša pieskaņa. Pret to debatēs iebilda Jānis Endzelīns un vairāki citi kongresa pārstāvji, tostarp pārstāvji no Lietuvas iekšzemes, kas neuzskatīja, ka vārdam būtu nievājoša pieskaņa. Galu galā kongresā tika panākta rezolūcija, ka turpmāk lietuviešus latviešu valodā sauks no lietuviešu valodas jaunaizgūtā vārdā — par lietuvjiem. Pret lēmumu iebilda daudzi tā laika kultūras darbinieki, politiķi, rakstnieki un zinātnieki, piemēram, Jānis Endzelīns, Alvils Augstkalns, Rūdolfs Egle, Juris Plāķis, Pēteris Šmits, Andrejs Upītis un Jānis Jaunsudrabiņš, kas savos darbos turpināja lietot vārdu „leiši”.
Totēmisms
Totem
Roalds Amundsens
Roalds Engelbregts Gravnings Amundsens (no, izrunā: ; dzimis, miris, iespējams ) bija norvēģu polārpētnieks, kas pasaules ievērību ir guvis kā pirmais, kas sasniedza Dienvidpolu, pirmais, kas veicis Ziemeļrietumu jūrasceļu starp Atlantijas okeānu un Kluso okeānu, un kā viens no pirmajiem, kas ar lidaparātu pārlidoja pāri Arktikai. Viņš ir viens no visu laiku ievērojamākiem polārpētniekiem.
Biogrāfija
1909. gadā viņš sāka plānot ekspedīciju uz Dienvidpolu. Ekspedīcija notika laikā no 1910. līdz 1912. gadam, kļūstot par pirmo, kas sasniegusi Dienvidpolu. R. Amundsena kuģis Fram Antarktīdas piekrasti sasniedza 1911. gada janvārī un, sacenšoties ar britu Robertu Skotu, ekspedīcijas dalībnieki sasniedza Dienvidpolu 14. decembrī, apsteidzot R. Skotu par 35 dienām.
Svēlande
Vēsture
Senatnē Svēlandē dzīvoja seno ģermāņu cilts svēji un šis reģions ir Zviedrijas valsts izveidošanās centrs, arī tās nosaukums (Sverige) cēlies no svēju ķēniņvalsts (Svea rike) nosaukuma. Reģionā ap Mēlernu atradās gan pirmā lielā Zviedrijas pilsēta Birka, gan vecā galvaspilsēta Sigtuna, gan galvenā svētvieta Upsālas templis.
Toru Takemicu
Toru Takemicu (武満 徹, Takemitsu Tōru, dzimis, miris ) bija japāņu komponists un rakstnieks estētikā un mūzikas teorijā. Kaut arī lielākoties pašmācības ceļā, Takemicu ir atpazīstams savas instumentālo un orķestrālā tembra izsmalcinātās manipulēšanas prasmes dēļ, kas ir plaša diapazona, ieskaitot džezu, popmūziku, avangarda procedūras un tradicionālo Japānas mūziku. Viņš savos darbos iedvesmojies no Kloda Debisī un Olivjē Mesiāna.
Kamargas zirgs
Kamargas zirgs ir viena no savvaļā dzīvojošām zirgu šķirnēm. Tos mēdz arī saukt par baltajiem jūras zirgiem. Kamargas zirgi dzīvo Ronas deltā Francijā, kur mūsdienās ir izveidots Kamargas nacionālais parks. Tā ir viena no vecākajām zirgu šķirnēm pasaulē, un ir uzskats, ka šķirne ir tiešs pēctecis Francijas primitīvajam solutre zirgam, kas mūsdienās ir izmiris. 17 000 gadus veci solutre zirga kauli, kas atrasti Kamargas purvos, ir gandrīz identiski mūsdienu Kamargas zirgam.
Vegeva (stacija)
Skatīt arī
Vegevas stacija (attēli)
Piemineklis "Vienoti Latvijai"
Izveide
Toreizējā Rēzeknes pilsētas pašvaldība pieminekļa uzstādīšanai dāvināja zemes gabalu ar simtgadīgu ozolu un liepu stādījumiem, pašā pilsētas centrā - Atbrīvošanas alejā, iepretim pilsētas valdes ēkai un parkam.
Vietas simbols
Pieminekļa "Vienoti Latvijai" skulpturālais veidojums - sieviete ar krustu, kas pacelts labajā rokā, kļuvis tik pazīstams ne tikai Latgalē, bet arī visā Latvijā, ka tas simbolizē ne tikai Rēzekni, bet arī visu Latgali. Tādēļ tas bieži parādās uz dažādu laikrakstu, literāru izdevumu vākiem un suvenīriem.
Birži
Birži var būt:
Vladislavs Rejmonts
Pēdējais publicētais Rejmota darbs bija stāsts "Dumpis" (Bunt, 1924), kura motīvs ir ļoti līdzīgs Džorža Orvela "Dzīvnieku fermai", tomēr nav zināms vai Orvels, kura darbs tika publicēts 1945. gadā, bija pazīstams ar Rejmonta stāstu. Vladislavs Rejmonts mira 1925. gadā.
Latviešu tautastērpi
Pirmsākumi
Arheologs un senatnes pētnieks Valdemārs Ģinters uzskatīja, ka „latviešu tērpus mūsu kultūras pieminekli un tautas mākslas vēstures skatījumā ir spilgtākais un daudzveidīgākais latviešu kultūras piemineklis”. Tautas dziesmas liecina, ka visur seno latviešu dzīvē tērpam aizvien ir bijusi liela nozīme un tas veidots ar sevišķu lepnumu un dziļu daiļuma izjūtu. Tērpu darinājušas pašas valkātājas ar lielu nopietnību un bagātu izdomu, tie vēstīja par tērpa valkātājas dabu, sabiedrisko un ģimenes stāvokli. Senos laikos šo tautas tērpa darināšanas mākslu meitas mācījās no mātes, jaunā paaudze no vecākās, reizēm pieliekot arī kādu jaunu izdomu no savas puses. Tērpa pamata doma un nozīme tomēr palika tā pati cauru gadu desmitiem un simtiem.
Dzimtcilvēku piesaistīšana muižas novadam 16. gadsimtā veicināja tērpu vietējo variantu jeb tā saucamo novadu savdabīgo tērpu rašanos. Naturālās saimniecības apstākļos sievietes pašas mājās darināja apģērbu no savā saimniecībās iegūtās vilnas un liniem.
Ganas valsts vadītāju uzskaitījums
Ganas Pirmā Republika (1960 — 1966)
{{legend| #C80815 | Tautas partijas konvencija |border=1px solid #AAAAAA}}
Īle
Īles muiža (Ihlen) vēstures avotos pirmoreiz minēta 1530. gadā. Tagadējā apdzīvotā vieta veidojusies ap muižas saimniecisko centru un pagasta valdi. Izaugusi padomju gados kā ciema padomes un kolhoza «Īle» ciemats. Īlē atrodas Lielauces pagasta pārvaldes Īles pagasta klientu apkalpošanas punkts, tautas nams, bibliotēka, veikals, ģimenes ārsta prakse, pasts (slēgts), sporta laukums, brīvdabas estrāde.
Štutgarte
Vēsture
Pilsētas nosaukums cēlies no vārda Stutengarten - zirgu ferma. Štutgarti ap 950. gadu nodibināja Švābijas hercogs Liudolfs, un izmantoja par zirgaudzētavu. Ap 1300. gadu Štutgarte kļuva par Virtembergas grāfistes centru, bet no 1496. gada — Virtembergas hercogistes galvaspilsētu. Kad Napoleons likvidēja Svēto Romas impēriju, Štutgarte kļuva par Virtembergas karalistes galvaspilsētu.
2009.—2010. gada Rīgas "Dinamo" sezona
Rīgas "Dinamo" 2009-10 bija otrā tās sezona. Rīgas "Dinamo" spēlēja Kontinentālās hokeja līgas Bobrova divīzijā. Sezonu komanda uzsāka ar izbraukuma spēli pret Ufas "Salavat Julajev", kurā "Dinamo" zaudēja ar rezultātu 1-5.
Regulārā sezona
SP-spēles, U-uzvaras, Z-zaudējumi, UP-uzvara pagarinājumā, ZP-zaudējumi pagarinājumā, IV-iemestie vārti, IEV-ielaistie vārti, P-ti-punkti
Pelēkā vāvere
Barība
Visaktīvāk vāvere darbojas no rīta un vakarā, kad atkarībā no gadalaika meklē pumpurus, sēklas vai gatavus augļus. Ēdot tā abās priekšķepās cieši tur barību.
Atlantijas okeāns
Nogulumi
Uz kontinentālā šelfa atrod pārsvarā terigēnos iežus - smiltis, mālus, kurus šeit atnesušas upes un vēji. Vislielāko biezumu šādi nogulumi sasniedz lielu upju grīvās, jo sevišķi planētas lielākās upes - Amazones grīvā.
Okeāna gultnē veidojas arī autigēni nogulumi - nogulumi, kas veidojas uz vietas. Pazīstamākie šāda veida nogulumi ir mangāna konkrēcijas, kuras veidojas vietās, kur pārējo nogulumu veidošanās notiek ļoti lēni jeb kur nogulumus pāršķiro straumes.
1996. gada vasaras olimpiskās spēles
Dalībvalstis
-->
23. jūnijs
Vārda dienas
Līga
Harijs Poters un Nāves dāvesti
"Harijs Poters un Nāves dāvesti" (en) ir septītā grāmata Dž. K. Roulingas grāmatu sērijā "Harijs Poters". Autore paziņojusi, ka patlaban neplāno turpināt šo sēriju, tātad šī, visticamākais, būs pēdējā grāmata par Hariju Poteru. Grāmata angļu valodā iznāca 2007. gada 21. jūlijā.
Senā Grieķija
Senās Grieķijas aizsākums
Viens no pirmajiem nozīmīgākajiem šīs jaunās sabiedrības notikumiem bija olimpiskās spēles, kas saskaņā ar vēlāko grieķu vēsturnieku liecībām pirmo reizi notikušas 776. gadā p.m.ē. Olimpisko spēļu dalībnieki un skatītāji piederēja pie vienas kultūras. Viņi — dorieši, jonieši, ajolieši — visi runāja vienā valodā, ko mūsdienās pazīst kā sengrieķu valodu.
Briedums
Ap 500. gadu p.m.ē. Grieķijas ekspansija Vidusjūras reģionā bija sasniegusi tādas robežas, ka konflikti ar citām civilizācijām bija kļuvuši neizbēgami. Rietumos grieķi bija izveidojuši spēcīgas polisas Sicīlijā un Itālijas dienvidu daļā. Arī Korsikā un Francijas dienvidos (Masīlijā — vēlākajā Marseļā) atradās vairākas lielas grieķu apmetnes. Pat centrālajā Itālijā starp etruskiem un latīņiem bija izvietojušās atsevišķas grieķu kolonijas.
Entonijs Stjuarts
Spēlētāja karjera
Pēc 2012.—13. gada sezonas uzbrucējs pārcēlās uz Eiropu. 2013.—14. gada sezonu viņš uzsāka KHL vienībā Jekaterinburgas "Avtomobilist", taču sezonas turpinājumā pārcēlās uz Šveices hokeja līgas klubiem HC Fribourg-Gotteron un HK Rapersvīla. 2014.—15. gada sezonā spēlēja KHL vienībā Zagrebas "Medveščak", taču tad, aizvadot vēl sezonu LNAH čempionātā, 2016. gadā noslēdza karjeru.
Latvijas Universitātes Pedagoģijas, psiholoģijas un mākslas fakultāte
Vēsture
Pedagoģijas fakultāte dibināta 1982. gada 23. februārī. 1992. gadā fakultātē tiek izveidota Psiholoģijas katedra. 1995. gadā tiek papildināts fakultātes nosaukums, tā kļūst par Pedagoģijas un psiholoģijas fakultāti. 1999. gads Pedagoģijas un psiholoģijas fakultāte kļūst par otro lielāko fakultāti Latvijas Universitātē. 2010. gadā tiek papildināts fakultātes nosaukums, tā kļūst par Pedagoģijas, psiholoģijas un mākslas fakultāti.
4. Valmieras kājnieku pulks
4. Valmieras kājnieku pulks bija Latvijas Bruņoto spēku 2. Vidzemes kājnieku divīzijas vienība (1919—1940).
Oktets (informātika)
Oktets jeb 8 bitu baits (en) informātikā vienmēr ir astoņu (8) bitu kopa. To apzīmē ar mazo o.
Dmitrijs Ustinovs
No 1941. līdz 1953. gadam Ustinovs bija PSRS tautas komisārs, pēc tam bruņojuma ministrs. 1953. — 1957. viņš bija PSRS aizsardzības rūpniecības ministrs. No 1957. līdz 1965. gadam viņš bija PSRS Ministru padomes priekšsēdētāja vietnieks, vēlāk — 1. vietnieks. 1965. — 1976. bija PSKP Centralās komitejas sekretārs. 1976. gadā D. Ustinovs kļuva par PSRS aizsardzības ministru.
Dālarna
Dālarna robežojas ar Herjedālenu, Elsinglandi, Jestriklandi, Vestmanlandi, Vermladi, kā arī Norvēģiju rietumos.
Ustinovs
Ustinovs (ru, no personvārda Ustins (Устин); sieviešu dzimtē Ustinova (Усти́нова)) ir krievu cilmes uzvārds. Cilvēki ar šo uzvārdu:
Ugunszeme
Ugunszemē atrodas pasaulē vistālāk uz dienvidiem izvietotā pilsēta Puertoviljamsa.
Otrais termodinamikas likums
Otrais termodinamikas likums ļauj izveidot temperatūras skalu, kuru neietekmē neatbilstības, izvēloties temperatūras mērvienības un mērierīces, noteikt lietderības koeficientu, noformulēt termodinamiskā līdzsvara kritērijus.
Johans Gotlībs Fihte
Filozofiskās idejas
Trešā Fihtes pamattēze ir Es un ne-Es savienošanās, taču ne-Es iedarbība uz Es ir iespējama tikai tad, ja tas atrodas pasīvā stāvoklī. Analizējot uztveres procesu, Fihte izmanto Kanta izstrādāto principu, ka mēs nevaram izzināt to, ko paši nesam radījuši.
Romantiķi Fihtes filozofiju sākotnēji kritizēja, uzskatot, ka viņš pārāk maz vērības velta ģēnijam, savdabīgajam un neatkārtojamajam. Prāts ir vienāds visiem cilvēkiem, tāpēc ir iespējama tikai viena patiesība, un viena tipa uzvedība, ko atzīt par tikumisko.
SA80
SA80 (no en — "Mazie ieroči astoņdesmitajiem) ir Apvienotās Karalistes 5,56 mm strēlnieku ieroču saime. SA80 ir automātisks, "bull pup" konstrukcijas, vairāku uguns režīmu ierocis. SA80 prototipi tika izmēģināti 1976. gadā, un SA80 saimes ražošana izbeigta 1994. gadā.
Elmans Sērviss
Darbs
E. Sērviss tiek uzskatīts par neo-evolucionisma pārstāvi antropoloģijā - tāpat kā Lezlijs Vaits un Džulians Stjuarts (pie Stjuarta Sērviss savulaik studēja). Galvenā teorija, ko izstrādāja E. Sērviss, bija sabiedrības sociālās attīstības modelis (1962. gads), kurā izdalīja četras stadijas: grupa, cilts, vadonības sabiedrība un valsts.
2010. gada Pasaules čempionāts hokejā — Izslēgšanas turnīrs
Ceturtdaļfināli
Pēc vietējā laika (UTC+1).
Make Her Say
Dziesmu saraksts
Man on the Moon CD: The End of Day
Kērlings
Spēles gaita
Cik vienas komandas akmeņi izvietoti tuvāk centram par otras komandas akmeņiem – tik punktus šī komanda var ierakstīt savā aktīvā. Spēle sastāv no 8 vai 10 gājieniem (End). Katrā gājienā jebkurš komandas spēlētājs noteiktā secībā raida mērķī divus akmeņus. Savukārt akmens ceļa garuma un tā kustības trajektorijas koriģēšanai divi no laukuma spēlētājiem intensīvi strādā ar birstēm. Veiksmīgākie "birstētāji" pagarina akmens slīdējumu pat par 6 metriem un sev vēlamajā virzienā izmaina rotējošā akmens trajektoriju. Parasti 8 gājienu spēle ilgst 2 stundas.
Akumulatoru baterija
Niķeļa — kadmija akumulatori
Šie akumulatori ir plaši lietojami dažādās elektroniskās iekārtās un aparatūrās. Niķeļa hidroksīds veido plusa polu, bet kadmijs ir ar negatīvu lādiņu. Par elektrolītu kalpo kālija hidroksīds. Šīm baterijām ir ļoti atšķirīgi raksturlielumi, sākot ar mazām sekcijām līdz lielas jaudas baterijām. Vienas sekcijas lielums parasti ir 1,2 V. Uzlādes strāvas lielums ir ierobežots un nedrīkst būt lielāks par skaitli, ko iegūst, ampērstundas dalot ar desmit. Tukšu bateriju līdz 40% līmenim iesaka uzlādēt pamazām 14 stundu laikā. Modernie uzlādes aparāti ir paredzēti šādam vairākpakāpju uzlādes procesam.
Kotdivuāras valsts vadītāji
Pilnvaras termiņi
Jaunajā 2016. gada Kotdivuāras konstitūcijā ir noteikts divu prezidenta pilnvaru termiņš. Šis ierobežojums tika atcelts priekš Alasani Uataru, tādējādi ļaujot viņam kandidēt uz trešo un ceturto termiņu.
Romāns Grigorčuks
Romāns Grigorčuks (, dzimis Kolomijā) ir bijušais Ukrainas futbolists, ilggadējs galvenais treneris Dinaburg FC un FK Ventspils klubos.
UTC+12
UTC+12 atbilst šīm laika zonām:
Andrejs Eglītis
Literārā darbība
Andrejs Eglītis ir spilgta personība latviešu dzejā. Lielāko dzīves daļu pavadot trimdā, viņa dzejas galvenais vēstījums un stūrakmens ir patriotisms un tēvzemes mīlestība. Eglīša trimdā rakstīto liriku caurstrāvo mīlestības skumjas, sāpes par zaudēto un izpostīto dzimteni, par tautas likteņiem. Tomēr visu viņa dzeju caurstrāvo pārliecība, ka Latvijas brīvība ir neizbēgama. Netiek pat pieļauta cita iespējamība. Viņa darbi bija viens no daudzajiem elementiem, kas visus 50 gadus uzturēja ticību Latvijas brīvībai trimdas latviešu sabiedrībā. Arī pēc atgriešanās Latvijā turpinājis uzsvērt, ka tautai nepieciešams atgūt savu pašcieņu. Pats par sevi dzejnieks ir teicis: "Visa mana dzeja veltīta tikai Tēvzemei. Visas manas uzrakstītās grāmatas ir manas dzimtās zemes cildinājums. Dzeja ir manī ierakstīta. Visi dzejoļi ir no zemapziņas. Bieži vien tie ir uzplaiksnījumi, kad vajag tikai pierakstīt."
Bibliogrāfija
Kopoti raksti
Izlases
Mājas zirgs
Zirga evolūcija
Šo daudzo miljonu gadu laikā zirgi ir daudz mainījušies. Piemēram, dabiskās atlases rezultātā agrīno zirgu priekšteču kāju pirksti no 4 reducēti līdz 3 un tad līdz 1, kas savukārt pārtapis par nagu, kādu to pazīstam mūsdienu zirgveidīgajiem. Zirgi pieder pie nepārnadžu kārtas, to tuvākie radinieki ir tapiri un degunradži. (pārnadžiem — cūkām, govīm un aitām nagi veidojušies no 2 pirkstiem.)
Ar zirglietām un jātnieku piederumiem saistīti termini
Gan zirgam, gan jātniekam ir arī citi jāšanas un zirgkopības piederumi.
Zirgi folklorā, mitoloģijā un fantāzijā
Zirgi ir apdziedāti, cildināti vai gluži vienkārši — pieminēti — neskaitāmās latviešu tautas dainās. Piemēram, Dainu katalogā zem sadaļas “Kumeliņš” lasāmas 663 tautas dziesmas.
Jēkabs Osis
Kritiskā personālisma mācība
Patiesā īstenība ir monādu (psihisku centru) sistēma. Visas citas parādības ir tikai atspoguļojumi tajās. J.Oša filosofiskie uzskati apkopoti tikai lekciju pierakstos, bet Krievijā rakstītais rokraksts pēc nāves pazudis.
Valsts (sabiedrības attīstības stadija)
Izcelšanās teorijas
Pastāv vairāks teorijas par valsts izcelšanos. Viena no tām hidrauliskā teorija, kuru 1957. gadā izvirzīja K. Vitfogels, — agrās valstis attīstījās, jo tika izgudrotas apūdeņošanas sistēmas.
Saucējas
Vēsture
2007. gadā kultūras menedžmenta centrs „Lauska” izdeva Saucēju pirmo mūzikas albumu "Saucējas". Ierakstā apkopotas dziesmas no Saucēju pētītajām tradīcijām: Margaritas Šakinas repertuāra un citas Ziemeļlatgales tradīcijas dziesmas, Liepnas tradīcijas, Sēļu rotāsanas un gavilēšanas, Dienvidkurzemes tradīcijas dziesmas. Ierakstā piedalās: Iveta Tāle (grupas vadītāja), Marianna Auliciema, Indra Mētra, Zane Pērkone, Signe Pujāte, Vineta Romāne, Vija Žeigure (Babre).
Kiltsi (stacija)
2011. gadā projekta „Reisiplatvormide viimine eurokõrgusele“ ietvaros ar Eiropas Savienības Struktūrfondu līdzfinansējumu tika izbūvēta jauna, Eiropas standarta starpceļu pasažieru platforma. Platformas augstums - 550 mm.
Maskavas metropolitēns
Celtniecības darbi (1931—1935)
1935. gada februārī tika pabeigts pirmais 11,6 kilometru garais sliežu ceļu posms, kas savienoja staciju "Sokoļņiki" (Сокольники) ar Kultūras parku ("Park Kuļturi" (Парк Культуры)), un 15. maijā tika atklātas pirmās 13 stacijas. Daudzi, kas piedalījās celtniecībā, vēlāk saņēma apbalvojumus, arī tolaik ļoti kāroto Ļeņina ordeni. Metro būve turpinājās ātrā tempā, un 1939. gadā darbojās jau 22 stacijas, kas apkalpoja vairāk nekā miljonu pasažieru.
Metro un karš (1941—1945)
Pirmās metro līnijas tika celtas dziļi zem zemes, lai kara gadījumā tās varētu izmantot kā bumbu patvertnes. 1941. gada novembrī vācu karaspēks bija sasniedzis Maskavas nomales un Padomju Savienība cīnījās par izdzīvošanu. Metro stacija "Majakovskaja", kas bija pabeigta tikai pirms trim gadiem, kļuva par Pretgaisa aizsardzības spēku štāba mītni. Pirms Sarkanās armijas došanās uz fronti šīs stacijas plašajā centrālajā zālē Staļins uzrunāja ģenerāļus un partijas aktīvistus.
Maskavas metropolitēna logo
Maskavas metropolitēns tika atvērts 1935. gadā un līdz ar atvēršanas datumu izveidots pirmais logo. Tā autori bija Samuils Kravcevs, Ivans Taranovs un Nadežda Bikova.
Mūsdienās logo ir sarkans "M" burts. Savukārt plašsaziņas līdzekļos figurē sarkans "M" burts sarkanā adatas caurumā.
Apmaksa par braucienu ar papīra biļetēm (1935—2006)
No 1935. līdz 2006. gadam tika izmantotas papīra biļetes, kuras kompostrēja kontrolieris.
Pasažieri
Platība Maskavas metro vagonā sastrēgumstundā ir 7,7 cilvēki uz 1m².
Vieglais metro
Pirmo vieglā metro līniju atvēra 2003. gada 27. decembrī, kurā bija piecu staciju posms, un šīs līnijas nosaukums ir Butovskaja (Бутовская). Tā sākās zem zemes no Kalužsko-Rižskajas (Калужско-Рижская) līnijas un turpinās savienojot vēl arī Serpuhovsko-Timirjazevskajas (Серпуховско-Тимирязевская)  līniju, pēc tam šī līnija iziet desmit metrus virs zemes un turpinās pa estakāžu ceļu. 2014. gadā šī līnija tika pagarināta vēl par divām stacijām, līdz ar to Butovskaja līnija šobrīd savieno divas metro līnijas.
STS-128
Derīgā krava
Discovery kravas telpā atradās Daudzuzdevumu loģistikas modulis)Multi-Purpose Logistics Module, MPLM) Leonardo 6,4 m garumā, 4,6 m diametrā. Tā masa starta brīdī bija 12 480 kg, bet atgriežoties uz zemes — 7379 kg. Modulī atradās trīs transportskapji dzīvības nodrošināšanai: dzīvošanas nodalījums uzstādīšanai Kibo modulī; C.O.L.B.E.R.T skrejceliņš īslaicīgai novietošanai Harmony modulī un vēlāk Tranquility modulī; gaisa reavitalizācijas sistēma (Air Revitalization System) īslaicīgai novietošanai Destiny modulī un vēlāk Tranquility modulī.
3. diena, saslēgšanās ar SKS
Discovery atzīmēja savu 25 gadu jubileju kopš tā pirmā starta, kas notika (misija STS-41D). Saslēgšanās ar SKS notika 00:54 UTC. Pievienošanos veica pie PMA-2, kas atradās Harmony moduļa priekšējā daļā. 02:33 UTC tika atvērtas lūkas starp kosmoplānu un staciju. Nikoles Stotas sēdvieta tika ievietota Sojuz TMA-14 kapsulā, bet Timotija Kopras sēdeklis tika pārnests uz Discovery. Tādējādi Stota oficiāli kļuva par SKS 20. ekspedīcijas dalībnieci. Apkalpe sāka mantu pārnešanu no kosmoplāna uz staciju. Ar stacijas manipulatoru tika izņemts kosmoplāna manupulatora pagarinātājstienis, lai atbrīvotu vietu, kad nākamajā dienā tiks izcelts kravas modulis.
Dalasas "Mavericks"
2019. gada 31. janvārī par "Mavericks" spēlētāju kļuva Latvijas basketbolists Kristaps Porziņģis. 2021. gadā viņš tika aizmainīts uz Vašingtonas "Wizards", taču pretējā virzienā devās cits latviešu basketbolists Dāvis Bertāns.
1990. gadi
1990. gadi bija Mavs neveiksmīgie gadi, jo laikā no 1991. līdz 2000. gadam klubs ne reizi nekvalificējās izslēgšanas spēlēm, 1992.—1993. gada sezonā sasniedzot 11—71 uzvarēto/zaudēto spēļu bilanci un 1993.—1994. gadā tā bija 13—69. Šajās neveiksmēs tika vainotas dažādas nesaprašānās laukumā un un ārpus tā. Vienīgi dekādes vidus bija klubam salīdzinoši veiksmīgs, jo tajā spēlēja The 3 J's: Džeisons Kids, Džims Džeksons un Džamals Mešburns. Ievērojamākais no trijnieka bija Dž. Kids, kurš debijas sezonā kopā ar Grantu Hillu tika atzīti par sezonas labākajiem debitantiem.
Jūdaisms
Jūdaisma pamatprincipi
Daži, kā piemēram rabīns Jozefs Albo un Raavads kritizēja Maimonida sarakstu, jo tajā ir pārāk daudz punktu, kas, lai arī patiesi, nav ticības pamatbūtības, un tādējādi pārāk daudziem ebrejiem draudot kļūšana par ķeceriem. Taču ne Maimonids, nedz viņa laikabiedri šo sarakstu neuzskatīja par tādu, kas aptvertu visus ebreju ticējumus, bet drīzāk, tikai kā centrālās pamatidejas, kas raksturīgas jūdaismam.
23. aprīlis
Vārda dienas
Georgs, Jurgita, Jurģis, Juris
Galīgs determinēts automāts
Formāla definīcija
Ja M = (Q, Σ, δ, q0, F) ir galīgs determinēts automāts un X = x0x1 ... xn−1 ∈ Σn ir ieejas virkne no simboliem alfabētā Σ, kuras garums ir n, tad saka, ka M akceptē vārdu X, ja eksistē tāda stāvokļu virkne r0, r1, ..., rn ∈ Qn+1 garumā n + 1, kas apmierina šādus nosacījumus:
Klaudio Monteverdi
Dzīvesgājums
Pēdējos dzīves gados, kad Monteverdi bieži slimoja, viņš sacerēja savus pēdējos darbus — operas Il ritorno d’Ulisse in patria un vēsturisko operu, kura balstīta uz romiešu imperatora Nerona dzīvi L’incoronazione di Poppea. Šī opera tika uzskatīta par Monteverdi darbības kulmināciju. Tā ietver traģiskas, romantiskas, kā arī komiskas ainas. Šo operu pavadīja mazāks orķestris un korim bija mazāka loma.
Līmes krāsu glezniecība
Tā ir vissenākā pasaulei zināmā glezniecības tehnika, kuru pielietoja etruski, ēģiptieši, grieķi un romieši. Līmes krāsu glezniecības tehnikas metode tika pielietota Ēģiptes sarkofāgu un kapeņu glezniecībā, taču galvenokārt šī glezniecības tehnika tika izmantota monumentālās mākslas darbos Austrumu zemēs antīkajos laikos, Ķīnā, Japānā, Indijā un Vidusāzijas valstīs viduslaikos. Turklāt viduslaikos līmes krāsu tehnika tika pielietota pat pēc eļļas krāsu glezniecības tehnikas izgudrošanas sienu un manuskriptu glezniecībā. 17. gadsimtā līmes krāsu glezniecības tehnika parādījās jau Eiropā, kur tā tika pielietota mākslas darbu radīšanā vienlaikus ar freskas vai temperas metodi. 18. gadsimta otrajā pusē un 19. gadsimtā glezniecība šajā tehnikā ir redzama Eiropas un Amerikas pilīs, sakrālās celtnēs un sabiedriskās ēkās. Mūsdienās šo tehniku galvenokārt izmato teātra dekorāciju, skiču, plakātu un panno glezniecībā. Šī tehnika bieži tiek jaukta ar temperu.
Flogistons
Flogistons ( — 'degošs, uzliesmojošs') ķīmijas vēsturē bija hipotētiska degtspējīgu vielu sastāvdaļa. 18. gadsimtā degšana tika izskaidrota kā flogistona izdalīšanās no degtspējīgiem ķermeņiem liesmas veidā. Tāpat arī tika uzskatīts, ka viss, kas spēj degt, sastāv no pelniem (izdedžiem) un flogistona.
Sunža
Sunža (os, Sunžæ; inh; ce, Söçlƶa ) ir upe Ziemeļkaukāza austrumu daļā, Terekas labā pieteka.
UTC+12:45
UTC+12:45 ir identifikators laika nobīdei no UTC par +12:45. Šo laiku izmanto:
Mobilā observatorija
Mobilā observatorija ir pārvietojama observatorija. Kopš 2005. gada vasaras šāda observatorija atrodas Latvijā un tā ir vienīgā šāda veida observatorija visā Eiropā. Tā ir izvietota uz smagās mašīnas šasijas un aprīkota ar grozāmu kupolu, no kura iespējams novērot debess ķermeņus ar stacionāru teleskopu. Tai ir pievienoti vēl divi teleskopi, kuri ir iznesami ārā no kupola un kalpo papildu novērojumiem.
Uldis Pūcītis
Biogrāfija
Aktiera meita (arī aktrise) Milena Gulbe ir pazīstamā tenisista Ernesta Gulbja māte.
Johans Reinholds fon Patkuls
Johans Reinholds fon Patkuls (de; Stokholma —  Kazimira, Polija) bija no Latvijas cēlies vācbaltiešu jurists un politiķis, cīnītājs pret zviedru īstenoto muižu redukciju Vidzemē, viens no Lielā Ziemeļu kara organizētājiem.
ERC Ingolstadt
Pašlaik (2014) komandas rindās spēlē Vācijas latviešu uzbrucējs Edijs Leitāns-Rinke.
Vitālijs Smirnovs
2010. gada 17. novembrī viņš debitēja Latvijas izlasē spēlē pret Ķīnas izlasi, sākot spēli sākumsastāvā.
Seišelu kreolu valoda
Piemēri
Ap 1900. gadu Rodolfīna Jana (1860–1932) 49 Fonteina fabulas pielāgoja dialektam, taču tās palika nepublicētas līdz 1983. gadam.
Senās Romas pilsētas
Pilsētas Senajā Romā bija tās saimnieciskais un sociālās infrastruktūras pamats. Bagātākās un lielākās pilsētas bija izvietotas gar Vidusjūras piekrasti, kā arī upju ielejās, kur pati Vidusjūra bija svarīgākā šīs infrastruktūras sastāvdaļa.
Elektrokardiogrāfija
Rodoties šūnu uzbudinājumam, uzbudinātais sirds apgabals kļūst negatīvs, salīdzinot ar neuzbudinātiem apgabaliem, tādēļ rodas potenciālu atšķirība starp attiecīgajām sirds daļām. Šī potenciālu starpība, kas rodas sirdī, elektriskā lauka veidā izplatās pa visu ķermeni. Ar EKG palīdzību var izsekot uzbudinājuma ātro rašanos un izplatīšanos sirds muskulī, un samērā lēno izzušanu (atgriešanos miera stāvoklī). Pēc elektrokardiogrammas var noteikt sirds veselības stāvokli un izsekot tādu slimību gaitai kā sirdstrieka, iekaisums (miokardīts), vadīšanas traucējumi, aritmijas, arī sirds vainagartēriju, to zaru stāvoklis (skleroze, sašaurinājums), izmaiņas, ko rada paaugstināts asinsspiediens, sirds vārstuļu defekti, perikardīts, kā arī izmaiņas pēc infarkta (rētaudu veidošanās, atveseļošanās).
Panamas kanāls
Panamas kanāla būvniecība kļuva par vienu no lielākajiem un sarežģītākajiem būvniecības projektiem, ko jebkad ir veicis cilvēks. Panamas kanālam bija liela nozīme kuģniecības un ekonomikas attīstībā Rietumu puslodē, kā arī ģeopolitiski visā pasaulē. Pateicoties Panamas kanālam, jūras ceļš no Ņujorkas uz Sanfrancisko samazinājās no 22500 kilometriem līdz 9500 kilometriem.
Maksa par kuģu caurlaišanu
Mazajiem kuģiem maksa ir atkarīga no to garuma.
Janne Niskala
Spēlētāja karjera
Somijas izlases rindās spēlējis četros Pasaules čempionātos, 2011. gadā kļūstot par Pasaules čempinu, bet 2008. gadā izcīnot bronzas medaļu. Niskala spēlējis arī 2010. gada olimpisko spēļu turnīrā, tajā kopā ar izlasi izcīnot bronzas medaļas.
Aleksandra Grīna bulvāris
Vēsture
1965. gadā, ierīkojot ielu, tā tika nosaukta par Rainberga bulvāri, Padomju Savienības Varoņa Jāņa Rainberga (1901-1944) vārdā. 1987. gadā bulvāri pārdēvēja par Jāņa Rainberga bulvāri. Kopš 1995. gada maija ielas nosaukums ir Aleksandra Grīna bulvāris par godu latviešu rakstniekam Aleksandram Grīnam. 1960. gados šeit tika uzbūvētas vairākas daudzstāvu dzīvojamās mājas.
Boils
Boils (sieviešu dzimtē Boila, ) ir populārs īru-angļu uzvārds. Personas ar šādu uzvārdu var būt:
Nightwish
Jaunais basa spēlētājs un stila izmaiņas
Lai grupas pastāvētu, Holopainens nolēma veikt dažas izmaiņas. Viņš pieņēma Evo, kā jauno menedžeri un arī lika Sami Vansku pamest grupu, tā vietā pieņemot Marko Hietalu, kurš pameta grupu Sinergy. Hietala spēlēja bass ģitāru un bija galvenais vīriešu vokāls. Holapainens teica, ka viņš joprojām sazinās ar Vansku, bet kopīgi projekti viņiem kopā nebūs. 2002.gadā Nightwish izdeva albumu Century Child kopā ar singliem „Ever Dream”un „Bless the Child”.Atšķirībā no iepriekšējā albuma, šinī bija dzīvā orķestra pievienošana dziesmām “Bless the Child”, “Ever Dream”, “Feel For You” un “The Beauty of the Beast”. Lai iepriecinātu fanus grupa izveidoja savu versiju A. L. Vēbera dziesmai „Phantom of the opera”. Šo dziesmu grupa spēlēja līdz Tarjas izslēgšanai, pēc tam grupa apņēmās šo dziesmu vairāk nespēlēt.
Anglija
Ģeogrāfija
Anglijai ir divas sauszemes robežas: 96 kilometru robeža ar Skotiju un 257 kilometru robeža ar Velsu. Uz rietumiem Angliju no Īrijas un Menas salas atdala Īrijas jūra, bet uz austrumiem Ziemeļjūra atdala Angliju no Dānijas, Vācijas, Nīderlandes un Beļģijas. Uz dienvidiem Lamanšs atdala Angliju no Francijas un Normandijas salām.
Nightwish
Hiti un jaunā dziedātāja
Trešais singls bija "Erämaan viimeinen" ar vokālu, iepriekš izlaistā instrumentālā versija „Last of the Wilds”. Šī dziesma tika izdota tikai Somijā 2007.gada 5.decembrī. Dziesmu somu valodā izpildīja grupas Indica dziedātāja Jonsu. Ceturtais singls „Bye bye beautiful” tika izlaists 2008.gada 15.februārī un ietver sevī Tajas izslēgšanu no grupas 2005.gadā, kā arī dziesma „Master Passion Greed”. Singls ietver sevī dziesmu „Escapist”, kura arī ir izdota Japāņu versijas Dark Passion Play albumam. Pēc nedēļas piektais singls tika paziņots kā dziesma „The Islander”. „The Islander ietver sevī episko balādi „Medows of Heaven” un instrumentālo versiju „Escapist”. Singls tika izdots mēnesi pēc tā video klipa, kurš tika filmēts 2007.gada beigās Rovaniemi, Somijas Lapzemē.
2009. gada 6. martā Nightwish izdeva jaunu MCD/DVD ar nosaukumu „Made in Hong Kong (And in Various Other Places)”. 8 skatuves dziesmas tika ierakstītās „Dark Passion Play World Tour” tūres laikā. albums sevī ietver b-pusi „Bye bye beautiful” singlam un b- pusi „Amaranth”singlam, un iepriekš neizdotās demo dziesmas „Cadence of her last breath”. albums ietver arī 37 minūšu dokumentālo filmu „Back in the Day is Now" un 3 mūzikas video.
Jaunais albums un filma
31.augustā, Nightwish paziņoja par albuma nosaukuma maiņu no Imaginarium uz Imaginaerum "Lai izvairītos no pārpratumiem ar vairākām lietām kas nosauktas 'IMAGINARIUM'".
Dziesmu teksti
Daži dziesmu teksti ir ar tumšu nozīmi, kā bonusa dziesma „Nightquest”, kura runā par grupas biedru ( 3 sākuma grupas biedriem, ieskaitot Nevalainenu) saistību ar mūziku un Nightwish izzināšanu.
Andrejs Eizāns
Biogrāfija
Eizāns dzimis 1936. gada 18. oktobrī Gulbenē. 1961. gadā beidza Rīgas Medicīnas Institūta Ārstniecības fakultāti, 1971. gadā - Ļeņingradas Kara medicīnas akadēmiju. Eizāns no 1961. līdz 1983. gadam dienēja Padomju armijas medicīniskajā dienestā, viņam bija piešķirta apakšpulkveža dienesta pakāpe. Dienesta laikā vadījis lazaretes un kara hospitāļus. Pēc atvaļināšanās Andrejs Eizāns strādāja Ventspils ārstniecības iestādēs; pēc Latvijas neatkarības atjaunošanas - Latvijas Republikas Medicīniskās aprūpes un darbaspēju ekspertīzes kvalitātes kontroles inspekcijā (1992—1995). No 1993. gada vadījis Latvijas Ārstu ekspertu asociāciju.
Tigrans Petrosjans (1929—1984)
Dzīvesgājums
1966. gadā T. Petrosjans aizstāvēja savu titulu mačā ar Borisu Spaski (12,5 : 11,5). 1968. gadā Petrosjans kļuva par žurnāla "64", kas bija viens no populārākajiem periodiskajiem šaha izdevumiem PSRS, galveno redaktoru.
Mucrospirifer
Mucrospirifer ir izmirušu pleckāju ģints no Spiriferīdu kārtas. Ģints tika izdalīta 1931. gadā pēc Delthyris mucronatus sugas no Ziemeļamerikas. Šīs ģints pārstāvji ir nelieli apmēram 2,5 cm gari īpatņi ar asām austiņām, kontrastainu krokojumu un plātņveida augšanas josliņām. Zobu plātnītes īsas. Ģintī ir virs 10 sugām. Dzīvoja no vidusdevona līdz apakšējam karbonam. Izplatīti bija Baltijā, Rietumeiropā, Timānā, Urālos, Kazahstanā, Ziemeļamerikā, Āfrikā u.c.
Aknīstes novads
Aknīstes novads bija 2009. gadā administratīvi teritoriālās reformas gaitā izveidota pašvaldība Sēlijas dienvidos. Novadā ietilpa bijušā Jēkabpils rajona Aknīstes pilsēta, kā arī Aknīstes, Asares un Gārsenes pagasti.
Senās Romas armija
Bibliogrāfija
Interneta resursi
Disprozijs
Īpašības
Disprozijs ir metāls ar sudrabainu spožumu, normālos apstākļos ir relatīvi stabils saskarē ar gaisu. Disprozijam ir salīdzinoši liela magnētiskā uzņēmība, jutība, līdz ar to tas ir paramagnētiķis.
Slēdzenes pleckāji
Slēdzenes pleckāji (Articulata) ir pleckāju klase. To pārstāvjiem ir kalcīta čaula. Čaulas vāciņi sasaistās kopā ar slēdzenes savienojumu. Lofoforu bieži vien balsta skeleta veidojums (t.s. roku aparāts). Embrionālās attīstības laikā mantijas spārni pagriežas no priekšas uz aizmuguri. Kāja attīstās no astes segmenta un piestiprinās pie abiem čaulas vāciņiem. Anālās atveres mūsdienu pārstāvjiem nav, taču iespējams, ka ir bijusi dažām izmirušajām ģintīm. Dzīvo no kembrija līdz mūsdienām. Pēdējā laikā tiek mainīta pleckāju sistemātika un šī klase tiek pārsaukta par Rhynchonelliformea.
Raibeņu dzimta
Sistemātika
Raibeņu dzimta (Nymphalidae)
Alazejas plakankalne
Alazejas plakankalne (ru) vai Alahiajas plakankalne (sah) ir ap 300 km gara plakankalne grupa Krievijas Tālajos Austrumos Jakutijā. Izvietojusies Indigirkas, Kolimas, Alazejas un Ožoginas starpupē dienvidrietumos no Kolimas zemienes un ziemeļaustrumos no Momas grēdas. Viļņots reljefs, vidējie augstumi ap 200—400 m, augstākais punkts — 954 m vjl. Plakankalne veidota no nogulumiežiem ar granīta masīviem.
Senās Romas province
Vēsture
Pirmās provinces ārpus Itālijas kontinentālās daļas Romai izdevās iegūt tikai republikas perioda otrajā pusē pēc Pirmā pūniešu kara (264.–241. gads p.m.ē.), kad karā ar Kartāgu tai izdevās nostiprināt kontroli pār lielākajām Vidusjūras salām — Sicīliju, Sardīniju un Korsiku. Pēc Otrā pūniešu kara (218.–201. gads p.m.ē.) Roma ieguva arī Pireneju pussalu, kas vēlāk tika sadalīta divās provincēs — Hispania Citerior un Hispania Ulterior (Tuvajā un Talajā Spānijā). Savukārt pēc Trešā pūniešu kara 146. gadā p.m.ē. romiešiem izdevās pilnībā likvidēt Kartāgas valsti un tās vietā izveidot jaunu Āfrikas provinci.
Jorgs Rumbanis
Jorgs Rumbanis (el, dzimis Tripolē, Grieķijā) ir grieķu atlēts. 1956. gada olimpiskajās spēlēs Melburnā viņš ieguva bronzas medaļu kārtslēkšanā, sasniedzot rezultātu 4,50 m (tā laika Grieķijas nacionālais rekords). Viņš pārtrauca nodarboties ar vieglatlētiku 1961. gadā.
Armēņu genocīds
Deportācijas un iznīcināšana
Līdz ar Tehdžira likuma īstenošanu dzīvē, armēņu īpašumu atsavināšana un slepkavības izraisīja rietumvalstu asu reakciju. Osmaņu impērijas sabiedrotie Pirmajā pasaules karā (sk. Centrālās lielvalstis) neizteica asus iebildumus, bet vairākums viņu pārstāvju dažādos vēsturiskos dokumentos apliecina šausminošās armēņu slepkavības un mērdēšanu badā. Gandrīz katru dienu avīzē "The New York Times" tika publicēti raksti par armēņu masu slepkavībām, aprakstot tās kā "sistemātiskas, varas iestāžu atbalstītas un organizētas". Vēlāk Teodors Rūzvelts šos notikumus novērtēja šādi: "lielākais kara noziegums."
Trabzonas kara tiesas sēdēs laikā no 1919. gada 26. marta līdz 17. maijam Traboznas Veselības dienesta inspektors Dr. Zija Fuads liecībā raksta, ka Dr. Saibs bērnus nonāvējis ar morfīna devas injekcijām; līdzīgas liecības sniedza arī citi divi ārsti, Dr. Saiba kolēģi no Sarkanā Krusta hospitāļa (Dr. Ragibs un Dr. Vehibs), kur arī notikušas šīs slepkavības. Dr. Zija Fuads un Trabzonas Veselības dienesta direktors Dr. Adnans sniedza liecības, kurās raksta, ka divas skolas tika izmantotas bērnu pulcēšanai, lai vēlāk nosūtītu uz pagrabu un nogalinātu ar toksisku gāzi.
Hilarija Klintone
Klintone paziņoja, ka atkal kandidēs Demokrātiskās partijas priekšvēlēšanu kārtā, lai kļūtu par tās oficiālo prezidenta amata kandidātu un varētu piedalīties 2016. gada ASV prezidenta vēlēšanās. Lai gan viņa saskārās ar sīvu konkurenci no senatora Bērnija Sandersa, kurš arī kandidēja uz nomināciju, Klintonei izdevās iegūt vairāk priekšvēlēšanu kārtā nepieciešamo delegātu.
Klauss Fukss
Vēlāk, 1943. gadā, Fukss kopā ar Peierlsu pārcēlās darbā uz Kolumbijas Universitāti, lai pievienotos Manhetenas projektam. 1944. gada augustā Fukss pievienojās Losalamosas Nacionālās Laboratorijas Teorētiskās fizikas nodaļai, kur viņš strādāja Hansa Bētes vadībā. Šeit Fukss primāri nodarbojās ar implozijas problemātiku, kuru risināšanai bija būtiska loma plutonija bumbas izgatavošanai. Pēc kara strādājis Harvelas Kodolenerģijas izpētes nodibinājums kā Teorētiskās fizikas nodaļas vadītājs.
Bērnība un pusaudža gadi
Emīls Jūlijs Klauss Fukss piedzima 1911. gada 29. decembrī Riselsheimā, tobrīd Vācijas Impērijā kā trešais bērns luterāņu mācītāja Emīla Fuksa un viņa sievas Elzas (dzimušas Vāgneres) ģimenē. Fukss gan ģimenē, gan arī vēlākajā dzīvē tika saukts savā pēdējā vārdā — Klauss. Bez viņa ģimenē auga jaunākā māsa Kristela un par viņu vecākie brālis Gerhards un māsa Elizabete. Vēlāk viņa ģimene pārcēlās uz Eizenahu, kur viņš mācījās ģimnāzijā un nokārtoja abitūrijas pārbaudījumus. Skolas gados Fuksu, kā arī viņa brāli un māsas skolasbiedri kacināja par viņu tēva tolaik nepopulārajiem — kreisajiem uzskatiem. Viņus iesauca par "sarkanajām lapsām", atbilstoši viņu uzvārdam, kas vāciski nozīmē "lapsa".
Kara laika darbs un spiegošana
No 1947. gada nogales līdz 1949. gada maijam Fukss nodeva Padomju Savienības virsniekam Aleksandram Fekļisovam teorētiskos aprēķinus un materiālus ūdeņražbumbas radīšanai, kā arī pamatrasējumus tās izgatavošanai, kamēr strādāja Anglijā un Savienotajās Valstīs pie attiecīgajiem projektiem. Fukss satikās ar Fekļisovu sešas reizes, kuru laikā Fukss nodeva viņam Enivetokas atola urāna un plutonija bumbu testu rezultātus un Savienoto Valstu urāna-235 ražošanas izejas datus. Atklājot, ka savienotās Valstis ražo tikai 100 kilogramus urāna 235 un 20 kilogramus plutonija mēnesī, Fukss ļāva Padomju Savienības zinātniekiem viegli aprēķināt Savienoto Valstu rīcībā esošo atombumbu skaitu.
Fukss vēlāk liecināja, ka viņš 1945. gadā nodeva informāciju Padomju Savienībai par Manhetenas projektu, izmantojot kurjeru "Raimondu" (vēlāk tika atpazīts kā Harijs Golds), kā arī 1946. un 1947. gadā informāciju par ūdeņraža bumbu. 1947. gadā Fukss piedalījās Kombinētās Politikas Komitejas (KPK) konferencē. Šī komiteja tika radīta, lai atvieglotu apmaiņu ar kodolnoslēpumiem starp augstākajiem līmeņiem Savienoto Valstu, Apvienotās Karaliste un Kanādas valdībās. Konferencē piedalījās arī Donalds Maklīns kā britu KPK sekretārs. Fukss tika notiesāts uz 14 gadiem cietumā — maksimums, ko varēja piespriest par militāro noslēpumu izpaušanu sabiedrotai nācijai. Aukstā kara sākumā Padomju Savienība joprojām tika uzskatīta par sabiedroto. Nedēļu pēc spriedumā 7. martā Padomju Savienība izplatīja paziņojumu, kurā tika noliegts, ka Fukss būtu jebkad spiegojis tās labā.
Brieduma gadi un vecumdienas
1959. gadā Fukss apprecēja savu studentu gadu draudzeni komunisti Margaretu Keilsonu. Viņš turpināja savu zinātnieka karjeru un sasniedza vērā ņemamus sasniegumus. Viņš tika ievēlēts Zinātņu Akadēmijā un SED centrālajā komitejā un vēlāk kļuva par galveno direktoru Kodolpētījumu institūtā Rozendorfā, kur viņš strādāja līdz 1979. gadam, kad atvaļinājās. Viņš saņēma ordeni "Par nopelniem dzimtenes labā" un Kārļa Marksa ordeni.
Alojas novads
Alojas novads bija 2009. gadā administratīvi teritoriālās reformas gaitā izveidota pašvaldība Vidzemē. Novadā bija iekļauta bijušā Limbažu rajona Alojas pilsēta, Alojas pagasts, Staiceles pilsēta, Staiceles pagasts, Braslavas pagasts un Brīvzemnieku pagasts.
Bergene Rīgenē
Pie mūsdienu Bergenes atradās Rīgenes firstistes (1168–1325) administratīvais centrs - Rugarda. Mūsdienās Rugardas pilskalnā, kas ir augstākā virsotne salā, atrodas 1869. gadā celtais Ernsta Morica Arnta skatu tornis (Ernst-Moritz-Arndt-Turm). 1325. gadā Bergene iekļāvās Pomerānijas hercogistē, pēc Trīsdesmitgadu kara - Zviedrijā, bet kopš 1815. gada - Prūsijā.
Vladimers Dvališvili
Sasneigumi
Maccabi Haifa
Psihrometrs
Stacijas psihrometrs
Augu segas mitruma mērīšanai lieto modificētu psihrometru (Vitkēviča psihrometru), ko var novietot dažādā augstumā no zemes un kura termometrus aptver baltā krāsā nokrāsota skārda dubultsieniņa.
Iterbijs
Iterbijs ir ķīmiskais elements ar simbolu Yb un atomskaitli 70. Tas ir mīksts, sudrabbalts metāls. Tāpat kā pārējos lantanīdus, to iegūst no polimetālu rūdām. Iterbiju lieto sakausējumiem, arī kā tērauda piedevu. Savienojumos iterbijam parasti ir oksidēšanas pakāpe +3.
Bāriņu iela (Rīga)
Bāriņu iela ir iela Rīgā, Zemgales priekšpilsētā, Āgenskalna apkaimē. Bāriņu iela sākas krustojumā ar Uzvaras bulvāri (pie pieminekļa Padomju Latvijas un Rīgas atbrīvotājiem no vācu fašistiskajiem iebrucējiem) un beidzas krustojumā ar Mazo Nometņu ielu. Ielas kopējais garums sasniedz 1040 metrus un tā sastāv no 2—4 braukšanas joslām.
Vēsture
Latvijas vācu okupācijas laikā ielu atkal vāciski dēvēja par Waisenstraße, bet Latvijas PSR laikā to 1974. gadā pārdēvēja ģenerāļa Andreja Stučenko (Стученко) vārdā un tā bija iekļauta Ļeningradas rajona administratīvajā teritorijā. 1990. gada aprīlī ielai atjaunoja Bāriņu ielas nosaukumu.
Ielas raksturojums
Bāriņu iela ir 1040 metrus gara iela Āgenskalna apkaimes dienvidaustrumos. Tā sākas krustojumā ar Uzvaras bulvāri (pie pieminekļa Padomju Latvijas un Rīgas atbrīvotājiem no vācu fašistiskajiem iebrucējiem) un virzās rietumu virzienā. Ielas posms no Uzvaras bulvāra līdz Aleksandra Grīna bulvārim iet caur Uzvaras parku. Gandrīz iepretim krustojumam ar Aleksandra Grīna bulvāri ir arī savienojums ar Hermaņa ielu. Zemgales priekšpilsētas izpilddirekcijas un Eduarda Smiļģa teātra muzeja tuvumā iela krustojas ar Eduarda Smiļģa un Talsu ielām, kā arī pagriežas vairāk dienvidrietumu virzienā. Ielas posms no Uzvaras bulvāra līdz Eduarda Smiļģa ielai sastāv no četrām atdalītām braukšanas joslām, savukārt turpmākais ielas posms sastāv no divām braukšanas joslām, kurām pa vidu atrodas tramvaja sliedes. Iepretim Āgenskalna tirgum iela savienojas ar Zeļļu ielu. Bāriņu iela beidzas dažus metrus tālāk krustojumā ar Mazo Nometņu ielu.
Seivalis
19. un 20. gadsimtā, kad noritēja intensīva vaļu medniecība, tika nogalināti apmēram 255 000 seivaļu. 2008. gadā to populācijā bija apmēram 80 000 īpatņi, kas ir apmēram trešā daļa no kādreizējās populācijas. Lai arī mūsdienās vaļu medības kopumā ir aizliegtas, un seivaļi, līdzīgi kā citas vaļu sugas, tiek aizsargāti, joprojām Japāna (vienīgā valsts pasaulē) rīko vaļu medības it kā zinātniski pētnieciskos nolūkos.
Radiostacijas Latvijā
Vēsture
2015. gada 2. februārī savu darbu FM diapazonā pārtrauca radiostacija Rīga Radio, kura raidīja 94,5 MHz un pārgāja raidīšanai tikai internetā. Uz šo frekvenci pārgāja Retro FM, kas daļēji raida krievu valodā. Retro FM (94,5 MHz) jau skanēja no 29. janvāra. Savukārt bijušajā Retro FM frekvencē 97,3 MHz darbību uzsāka jauna radiostacija Energy Radio.
Tūlijs
Izotopi
Dabā ir sastopams tikai viens tūlija izotops. Tas ir tūlijs–169, un ir stabils. Mākslīgi ir iegūti tūlija izotopi, kuru masas skaitlis ir no 144 līdz 179. Visstabilākais no tiem ir tūlijs–171, kura pussabrukšanas periods ir 1,92 gadi.